Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael on 10. päeva sõjas,
pärast Gaza islamirühmituste massimõrva riigi lõunaosas.
Iisraeli riikliku julgeoleku nõunik
valgustab Jeruusalemma strateegilisi eesmärke Gazas.
Iraan hoiatab:
käimasolev sõda võib laieneda kogu Lähis-Itta.
Iisrael on 10. päeva sõjas,
pärast seda kui Gazat kontrolliv islamirühmitus Hamas
korraldas brutaalse rünnaku,
mis viis enam kui 1300 iisraellase massimõrvani,
kellest enamik olid tsiviilisikud, sh terved perekonnad, imikud,
lapsed, nende vanemad ja vanurid.
Seniste ohvrite mälestuseks
avas värskelt ametisse määratud kriisivalitsus
oma esimese istungi vaikusehetkega,
misjärel peaminister Benjamin Netanyahu kuulutas,
et Iisraeli taasleitud ühtsus
pärast riigi lõunaosa elanike vastu sooritatud hirmutegusid
saadab maailmale selge sõnumi.
Külastanud Iisraeli Kaitsejõudude (IDF) sõdureid,
kes valmistuvad peatseks maaoperatsiooniks
terrorist nakatunud territooriumil,
toonitas Netanyahu, et nad mõistavad missiooni täielikult.
Olen näinud meie hämmastavaid sõdureid, kes on praegu eesliinil.
Nad teavad, et neid toetab kogu rahvas.
Nad mõistavad missiooni ulatust. Nad on valmis tegutsema igal ajal,
et võita verejanulised koletised, kes on tõusnud meid hävitama.
Hamas arvas, et variseme kokku. Hoopis meie lammutame Hamasi.
Lisaks peaministrile
külastas lõunarindel sõjaväelasi ka Jeruusalemma kaitsejuht,
kes kuulutas, et IDF koos Iisraeli julgeolekuaparaadiga ei peatu enne,
kui Gaza terrorihällis kehtestatakse fundamentaalne muutus.
Siin käib valguse sõda pimedusega.
Oleme vastamisi kultuuriga, mis ei aktsepteeri meie eksistentsi siin.
Nad on brutaalsed inimkujulised loomad,
kes mõrvasid meie sõdureid, lapsi, kodanikke.
Siinsed sõdurid, koos sõpradega õhujõududest,
luuredirektoraadist ja mereväest, elimineerivad terrorirühmituse Hamas.
Pole olukorda, kus tsiviilelanikud, Iisraeli lapsed ja naised,
mõrvatakse ja röövitakse, ning istuksime käed rüpes.
Jõuame kõigi terroritaristuteni, sh tunneliteni.
Jõuame kõigi Hamasi agentideni ja kuni hetkeni,
kui oleme nad kõik hävitanud, pole missioon täidetud.
Ütlen siit: sellest saab intensiivne, surmav ja täpne sõda,
mis muudab tegelikkuse igaveseks.
Valgustamaks Iisraeli kavatsusi Hamasi valitsetavas Gazas,
esines iisraellastele riikliku julgeoleku nõunik Tzachi Hanegbi,
et püüda selgitada eesootavat.
Selles raundis on meie sihiks kehtestada reaalsus,
kus Hamas ei saaks olla valitsevaks jõuks ega meid Gazast ähvardada.
Räägime veel kuude kaupa, kuidas selle sihini jõuda
ja mis on alternatiiv, mida mainisite.
Kuid peame hindama pärast sihini jõudmist, mis on parim alternatiiv.
Mis tahes alternatiiv peab kõrvaldama igasuguse ohu
Iisraeli Gaza naabruse asulais.
Kui oleksin Be'eri või Kfar Gaza elanik, ei saaks ma naasta koju,
kus tapeti mu lapsed, kui tean, et see võib uuesti juhtuda.
Keset Iisraeli põhjapiiril süvenevaid pingeid,
kus Hezbollah ja palestiinlastest terroristid teevad rünnakuid
IDF positsioonide ja Iisraeli asulate pihta põhjarinde ääres,
toonitas Hanegbi, et kuigi valitsus ei taha käivitada sõda mitmes sektoris,
näib, et Hezbollah püüab olukorda üles kütta
ja seab niiviisi ohtu Liibanoni.
Oleme sõja esimesest päevast peale vastamisi rea väljakutsetega.
Pole olnud vist ühtki päeva,
mil poleks püütud rünnata ja tappa iisraellasi põhjaregioonis.
Oleme edastanud sõnumeid, sh avalikke,
pea- ja kaitseministri ja teiste kanalite kaudu.
Arvan, et need saadi kätte.
Ma ei saa rääkida ühest või teisest hinnangust,
sest oleme õppinud vaenlase hindamises alandlikud olema.
Me ei pea fakti, et Hezbollah aktiivsus pole hetkel eskalatsiooni tasandil,
märgiks, et seda ongi oodata.
See võib samuti olla eksitav stsenaarium,
mida kogesime lõunas. Sama võib toimuda ka põhjas.
Seetõttu otsustas peaminister kogu kabineti toel
mobiliseerida sõja päeval kogu IDF-i. Sajad tuhanded kutsuti välja,
enamik kellest on mõeldud tegevuseks lõunas,
ja osa, mis on üsna suur kontingent,
kaitseb juba põhjapiirkonda.
Valmistume igaks stsenaariumiks.
Loodame, et Hezbollah ei tõmba kaela
Liibanoni hävingut.
Hanegbi kasutas ka võimalust tunnistada,
et julgeolekuaparaadi eeldused Hamasi suhtes Gazas
viisid traagilise veani, mis põhjustas julgeolekulise läbikukkumise,
mis läks Iisraelile ja paljudele teistele rahvastele maksma
üle 1300 inimelu.
Arvan, et keegi ei vaidle faktiga, et Iisrael polnud oma ülesande kõrgusel.
Tulemused on iseenesestmõistetavad.
Seda küsimust uuritakse ja juurdus juba käib,
kuna peaminister käskis vastavatel ametkondadel
koheselt küsitlused korraldada.
Kuid see pole põhjalik juurdlus, mille peame läbi viima,
kui käes on õige aeg.
Hetkel keskendume eelolevale võitlusele, kuna oleme keset lahingut,
mille tulemuse tähtsust ma ei pea vaatajaile ja teile selgitama.
Usun, et tulevikus seda uuritakse. Ja tulebki uurida, tagamaks,
et selliseid asju ei juhtu enam kunagi ei selles sektoris ega mõnes teises.
Peame keskenduma põhjalikule võidule praeguses kampaanias.
USA välisminister Antony Blinken naasis Iisraeli
pärast Saudi Araabia, Qatari ja Egiptuse külastamist
seoses Washingtoni jõupingutustega vabastada pantvangid,
valmistuda humanitaaraktsiooniks Gaza kõrvaliste elanike heaks
ja kindlustada, et sõda ei areneks ulatuslikus regionaalseks konfliktiks.
Tasub toonitada, et USA teeb aktiivset ennetustööd,
aitamaks välismaa ja USA kodanikel Hamasi territooriumilt lahkuda,
enne kui Iisrael seal oma raevu vallandab.
Esmalt, seoses Ameerika kodanikega Gazas,
oleme töötanud ööpäevaringselt. Meil on pühendunud tiim,
kes töötab ainult selle kallal, aidates Gazas olevail USA kodanikel
pääseda turvaliselt üle piiri Egiptusesse.
See on olnud raske seoses käimasolevate operatsioonidega,
ja kuna Hamas on sekkunud
ja muutnud Palestiina ameeriklastel ja teistel raskeks piirini jõuda
ja üle pääseda. Töötame selle kallal tõsiselt.
Tahame tagada, et iga Gazas viibiv ameeriklane
pääseks ohutult välja, ja me ei puhka enne, kui see juhtub.
USA riikliku julgeoleku nõunik rõhutas lisaks Washingtoni muret
seoses võimaliku laiema eskalatsiooniga.
Oleme mures. Näeme eskalatsiooni riski põhjapiiril
ja seepärast on president Biden selgelt ja jõuliselt öelnud,
et ükski riik ega rühmitus ei tohiks püüda olukorda ära kasutada
ja konflikti eskaleerida. Ta saatis USAst regiooni USS Eisenhoweri,
et lisada reageerimisvõimekust mis tahes olukorrale
ja et saata ka selge heidutussõnum, et keegi ei sekkuks sellesse
ja et keegi ei eskaleeriks seisu ning USA näitab ja ka räägib,
et jälgime hoolikalt olukorda põhjapiiril.
On tähtis toonitada,
et Iisrael edastas Lõuna-Gazaga ühendatud veejuhtme kaudu joogivett,
ajendamaks tsiviilrahvastikku enne peatset maaoperatsiooni
sektori põhjaosast lahkuma.
Iraan valetab jätkuvalt osaluse suhtes
laupäeval Lõuna-Iisraelis toimunud massimõrvas.
Lisaks püüab ta süüdistada häbitult USAd
ühemõttelise toetuse eest Iisraelile.
Ameerika valitsus peab vastutama
sionistliku režiimi kuritegude eest.
Ameerika valitsus on see, kes toetab praegu kogu jõust
sionistlikku režiimi Palestiina rõhutud rahva vastu.
Sõjalaevastiku regiooni vetesse saatmine
ei tähenda midagi muud,
kui ühepoolset toetust rõhujale rõhutute vastu.
Nende poliitiliste ja illusoorsete eeldustega
püütakse eemaldada avalikku arvamust
USA toetuselt sionistlikule režiimile
käimasolevais rünnakuis rõhutud rahva vastu Gazas.
Iraani Välisministeeriumi esindaja edastas ajatolla režiimi positsiooni,
hoiatades, et Iisraeli ofensiiv Gaza mõrvarlike terrorigruppide vastu
võib sütitada terve regiooni,
kus Teherani käsilased valmistuvad mitmesektoriliseks kokkupõrkeks.
Aitäh, et vaatasite TV7 Iisraeli Uudiseid!
Julgustan ka paluma rahu ja päästet Jeruusalemmale ja Iisraelile.
Kui meie igapäevased ülevaated teid õnnistavad
ja soovite aidata kanda tootmiskulusid,
kuna TV7 Iisraeli töö on 100 % annetuspõhine,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud nädalat!
Kohtumiseni peatsetes ülevaadetes! Seniks - Shalom Jeruusalemmast!
Tõlge: Monika Jaaguri